PARLAMENTUL EUROPEAN

**Ghidul candidaților la procedurile de selecție**

**organizate de Parlamentul European**

# 1. INTRODUCERE

## Cum se desfășoară o procedură de selecție?

O procedură de selecție cuprinde mai multe etape în care candidații concurează între ei. Aceasta este deschisă tuturor cetățenilor Uniunii Europene care, la data-limită stabilită pentru depunerea candidaturilor, îndeplinesc criteriile cerute, oferind o șansă egală tuturor candidaților de a-și demonstra competențele, permițând o selecție bazată pe merit și respectând principiul egalității de tratament.

Candidații selectați în urma unei proceduri de selecție sunt înscriși pe o listă de candidați eligibili, pe care Parlamentul European o va folosi pentru ocuparea postului pentru care s-a publicat anunțul de recrutare.

Se consideră că orice trimitere din prezentul ghid la o persoană de sex masculin reprezintă totodată o trimitere la o persoană de sex feminin și viceversa.

Pentru fiecare procedură de selecție, este numit un comitet de selecție constituit din membri desemnați de administrație și de Comitetul pentru personal. Lucrările acestui comitet de selecție sunt secrete și se desfășoară în conformitate cu anexa III la Statutul funcționarilor Uniunii Europene ([[1]](#footnote-2)).

Comitetul de selecție ține seama cu strictețe de condițiile de admitere prevăzute în anunțul de recrutare pentru a hotărî admiterea sau respingerea unui candidat. Nu se ia în considerare admiterea la un concurs anterior sau la o procedură de selecție.

Pentru a-i selecționa pe cei mai buni candidați, comitetul de selecție compară rezultatele candidaților pentru a le aprecia aptitudinea de a îndeplini atribuțiile descrise în anunțul de recrutare. Prin urmare, comitetul nu trebuie doar să evalueze nivelul cunoștințelor, ci și să identifice persoanele cele mai calificate, pe baza meritelor lor.

Cu titlu informativ, o procedură de selecție poate dura între 6 și 9 luni, în funcție de numărul candidaților.

# 2. ETAPELE PROCEDURII DE SELECȚIE

Procedura de selecție cuprinde următoarele etape:

― primirea dosarelor de candidatură,

— examinarea condițiilor generale,

— examinarea condițiilor specifice,

— evaluarea calificărilor,

― probele,

— înscrierea pe lista candidaților eligibili.

## 2.1 Primirea dosarelor de candidatură

Dacă decideți să candidați, trebuie să vă înscrieți online, respectând cu strictețe toate etapele până la validarea finală electronică a candidaturii dvs. Trebuie să anexați, de preferință în format PDF, toate documentele justificative necesare pentru a dovedi că îndepliniți condițiile menționate în anunțul de recrutare, permițând astfel comitetului de selecție să verifice exactitatea datelor.

Înscrierea online este singura modalitate de a candida.

Vă rugăm să rețineți că aplicația Apply4EP vă permite să încărcați un volum maxim de 3 MB de documente în formatele DOC, DOCX, GIF, JPG, TXT, PDF, PNG și RTF.

## 2.2 Examinarea condițiilor de admitere generale și specifice

Autoritatea împuternicită să facă numiri întocmește lista candidaților care și-au depus dosarul de candidatură potrivit modalităților prevăzute și până la data-limită. Lista este transmisă apoi comitetului de selecție, împreună cu dosarele.

Comitetul de selecție examinează dosarele de candidatură și stabilește lista candidaților care îndeplinesc condițiile specifice precizate la secțiunea A.3 din anunțul de recrutare. În acest scop, comitetul se bazează **exclusiv** pe informațiile din formularul de candidatură **care sunt dovedite prin documente justificative**.

Studiile, formările, cunoștințele lingvistice și, dacă este cazul, experiența profesională trebuie precizate în detaliu în formularul de candidatură, după cum urmează:

— pentru studii: datele de început și sfârșit și natura diplomelor, precum și materiile studiate;

— pentru experiența profesională eventuală: datele de început și de sfârșit ale activităților, precum și natura exactă a atribuțiilor exercitate.

dacă ați publicat studii, articole sau alte texte relevante pentru natura atribuțiilor trebuie să precizați acest lucru în formularul de candidatură.

În acest stadiu, sunt excluși candidații care nu îndeplinesc condițiile de admitere specifice prevăzute în anunțul de recrutare.

Fiecare candidat este informat prin e-mail cu privire la decizia comitetului de selecție de a-l admite sau nu la procedură.

## 2.3 Evaluarea calificărilor

Pentru a selecționa candidații care vor fi invitați la probe, comitetul de selecție procedează la evaluarea calificărilor candidaților admiși. În acest scop, comitetul se bazează **exclusiv** pe informațiile din formularul de candidatură care sunt **dovedite prin documente justificative,** anexate de preferință în format PDF.Comitetul de selecție se bazează pe criteriile pe care le-a hotărât în prealabil, ținând seama de calificările precizate în anunțul de recrutare.

Fiecare candidat este informat prin e-mail cu privire la decizia comitetului de selecție de a-l admite sau nu la probe.

## 2.4 Probele

Toate probele sunt obligatorii și eliminatorii. Numărul maxim de candidați admiși la probe este stabilit în anunțul de recrutare.

Probele de concurs, inclusiv punctajele aferente, sunt descrise la punctul B.3. din anunțul de recrutare.

|  |
| --- |
| **Detalii tehnice - teste online**  Pentru testele organizate online, Parlamentul European face apel la un prestator de servicii, TestWe.  Veți avea nevoie, prin urmare, de un calculator echipat cu un sistem de operare:   Microsoft Windows 7 și versiuni ulterioare, sau Apple OS X 10.10 „Yosemite” și versiuni ulterioare pentru MAC   1 GB de spațiu liber pe discul dur   o cameră video conectată la calculatorul dumneavoastră sau integrată în acesta   o conexiune internet   4 GB de memorie RAM  Sistemele de operare XP, Vista și versiunile inferioare, Windows 10 S, Windows ARM (RT), MacOS inferior versiunii 10.10, IOS (Ipad, Iphone), Android, Chromebook, Machine virtuelle, Linux (debian, ubuntu etc.) nu sunt adaptate.  Va trebui, de asemenea, să aveți drepturi de administrator pentru calculator pentru a putea bloca accesul la toate aplicațiile (documente, alte programe, site-uri etc.) în afară de TestWe pe durata testului.  Trebuie să vă asigurați că data și ora pe care calculatorul dumneavoastră le afișează sunt corecte și că rezoluția ecranului dumneavoastră este corectă.  **Trebuie să descărcați, să instalați, să verificați și să testați aplicația TestWe cu cel puțin o săptămână înainte de test.** Pentru a putea testa aplicația după instalare, sunteți invitat, atunci când accesați aplicația TestWe, să faceți un test de verificare a cerințelor tehnice. **Acest test privind cerințele tehnice este obligatoriu** dar nu va fi luat în considerare pentru nota dumneavoastră.  În cazul în care, într-o etapă a procedurii de selecție, vă confruntați cu o problemă tehnică, vă rugăm să informați Unitatea pentru selecția specialiștilor prin e-mail, la adresa [PERS-APPLY4EPContacts@europarl.europa.eu](mailto:PERS-APPLY4EPContacts@europarl.europa.eu), indicând în mod clar numărul și denumirea procedurii și problema cu care v-ați confruntat, ca să o putem analiza și să luăm măsuri corective, dacă este necesar.  **În ziua testului: În timpul testului, luați toate măsurile necesare pentru a nu trebui să părăsiți calculatorul. Mai multe informații cu privire la modul de desfășurare a testului și cu privire la ce trebuie și nu trebuie făcut în timpul testelor sunt disponibile în Ghidul candidatului TestWe, care vă va fi trimis împreună cu e-mail-ul prin care sunteți invitați la test.**  **În cazul în care vă confruntați cu o problemă în timpul testului, vă rugăm să contactați imediat TestWe prin telefon, la numărul +33 1 83 62 09 28**, pentru a putea rezolva problema și a putea relua și continua testul.  În cazul în care un candidat abandonează, testele sale nu sunt notate. |

Din motive organizatorice, probele pot fi organizate în aceeași zi, dar notarea se va face în ordinea în care ele apar în anunțul de concurs. Prin urmare, dacă un candidat nu obține punctajul minim necesar la una dintre probe, juriul nu notează proba următoare.

## 2.5 Lista candidaților eligibili

Pe lista candidaților eligibili figurează doar numărul maxim de candidați stabilit în anunțul de recrutare. Aceasta va fi făcută publică cu numele candidaților selectați.

Înscrierea numelui unui candidat pe lista candidaților eligibili înseamnă că acesta va putea fi invitat la un interviu de către un serviciu al instituției, însă nu reprezintă un drept și nici o garanție a recrutării de către instituție.

# 3. CUM SE DEPUNE O CANDIDATURĂ?

## 3.1 Generalități

Înainte de înscriere, trebuie să verificați cu atenție dacă îndepliniți toate condițiile de admitere, atât cele generale, cât și cele specifice, și anume să luați cunoștință de anunțul de recrutare și de prezentul ghid și să acceptați condițiile acestora.

Candidaturile la procedurile de selecție organizate de Parlamentul European se depun pe platforma online Apply4EP. Ea poate fi consultată la următoarea adresă: <https://apply4ep.gestmax.eu>. Pentru a crea un cont pe platforma Apply4EP, trebuie să faceți clic pe „Candidatură online”, la sfârșitul anunțului de concurs pentru care doriți să vă depuneți candidatura, și să urmați instrucțiunile.

Nu puteți crea decât un singur cont. Puteți, însă, modifica datele înregistrate pentru a actualiza informațiile care vă privesc.

Pregătiți în avans toate documentele justificative necesare, deoarece candidatura trebuie depusă într-o singură etapă.

**Trebuie să completați online** formularul de candidatură și să anexați, de preferință în format PDF, toate documentele justificative necesare. Înscrierea nu va mai fi posibilă după data-limită prevăzută în anunțul de recrutare. Vi se recomandă călduros să nu așteptați ultima zi pentru a vă depune candidatura. Parlamentul nu poate fi considerat responsabil pentru o eventuală problemă tehnică survenită în ultimul moment din cauza supraîncărcării sistemului.

Nu va fi luat în considerare niciun document trimis altfel decât ca document anexat la înregistrarea online.

Unitatea pentru selecția specialiștilor nu va accepta înmânarea directă a candidaturilor.

Dacă suferiți de un handicap sau vă aflați într-o situație deosebită care ar putea crea dificultăți în timpul desfășurării probelor (de exemplu, sarcină, alăptare, stare de sănătate, tratament medical etc.) trebuie să menționați acest lucru în formularul de candidatură și să oferiți toate informațiile utile pentru a-i permite administrației să ia, dacă este posibil, toate măsurile necesare în limita a ceea ce este considerat rezonabil. Dacă este cazul, puteți oferi, în formularul de candidatură, precizări utile cu privire la dispozițiile pe care le considerați necesare pentru a vi se facilita participarea la probe. Vă rugăm să aveți în vedere faptul că va trebui să trimiteți o adeverință eliberată de autoritatea dvs. națională sau un certificat medical pentru ca cererea dvs. să poată fi luată în considerare. Documentele dvs. justificative vor fi examinate pentru a se putea prevedea eventuale amenajări corespunzătoare.

## 3.2 Cum vă depuneți dosarul complet?

1. Depuneți-vă candidatura online folosind linkul din anunțul de recrutare și completați cu atenție toate ecranele, etapă cu etapă. Pentru a face acest lucru, trebuie să dispuneți de UN SINGUR cont pe platforma Apply4EP; puteți crea acest cont făcând clic pe „Candidatură online”.

2. Anexați toate documentele justificative necesare, în prealabil numerotate și convertite, de preferință, în format PDF. Platforma Apply4EP permite încărcarea unui **volum maxim de 3 MB de documente**.

3. Validați candidatura dvs. pe baza instrucțiunilor aplicației în termenul indicat în anunțul de recrutare. Odată ce formularul de candidatură a fost validat, nu mai puteți efectua modificări sau adăuga documente.

### 3.3 Ce documente justificative trebuie anexate la dosar?

### 3.3.1

### Considerații generale

Documentele, de preferință în format PDF, pe care le încărcați în momentul înscrierii nu trebuie să poarte mențiunea „copie certificată pentru conformitate cu originalul”.

Trimiterile la site-uri nu pot constitui documente în acest sens.

Paginile web imprimate nu pot fi considerate atestate, putând fi anexate doar ca sursă de informații suplimentare.

**CV-ul nu este considerat document justificativ.**

Nu puteți face trimitere la înscrieri sau la alte documente trimise în cursul unei proceduri de selecție anterioare.

**Dacă, într-un anumit stadiu al procedurii, se constată că informațiile furnizate în formularul de candidatură sunt inexacte, nu sunt confirmate de documentele solicitate pentru a le sprijini și nu corespund tuturor condițiilor din prezentul anunț de recrutare sau că ați creat mai multe conturi, admiterea dumneavoastră este declarată nulă și participarea dumneavoastră la procedura de selecție ia sfârșit.**

### 3.3.2 Documentele justificative pentru condițiile generale

În această etapă, nu vi se solicită niciun document pentru a justifica faptul că:

– sunteți resortisanți ai unuia dintre statele membre ale Uniunii Europene;

— beneficiați de drepturile de cetățean;

— v-ați îndeplinit toate obligațiile care vă revin în temeiul legislației privind serviciul militar;

— prezentați garanțiile morale necesare exercitării atribuțiilor care vă revin;

— cunoașteți limbile pe care le-ați menționat în actul dumneavoastră de candidatură.

**Trebuie să bifați căsuța „Declarație pe proprie răspundere”.** Bifând această căsuță, declarați, pe propria răspundere, că îndepliniți aceste condiții și că informațiile furnizate sunt adevărate și complete. Aceste documente vă vor fi solicitate totuși în momentul recrutării.

### 3.3.3 Documentele justificative pentru condițiile specifice și evaluarea calificărilor

Trebuie să transmiteți comitetului de selecție toate informațiile și documentele necesare pentru a verifica exactitatea informațiilor prezentate în formularul de candidatură.

* **Diplomele și/sau certificatele de absolvire a studiilor**

Trebuie să furnizați sub formă de documente, de preferință în format PDF, anexate la înscrierea online, diplomele sau certificatele care atestă că ați absolvit studiile la nivelul cerut în anunțul de recrutare.

Comitetul de selecție ține seama, în acest sens, de diferitele moduri de organizare a sistemelor de învățământ din statele membre ale Uniunii Europene (anexa I și II la prezentul ghid).

Pentru diplomele de studii superioare, trebuie anexate informații cât mai detaliate, în special cu privire la durata studiilor și materiile studiate, pentru a-i permite comitetului de selecție să aprecieze relevanța diplomelor în raport cu natura atribuțiilor.

În cazul formării tehnice sau profesionale ori al cursurilor de perfecționare sau de specializare, trebuie să indicați dacă este vorba despre cursuri de zi, cursuri cu frecvență redusă sau cursuri serale, precum și materiile studiate și durata oficială a cursurilor. Vă rugăm să încărcați aceste informații într-un singur document, de preferință în format PDF.

* **Experiența profesională**

În cazul în care în anunț se solicită experiență profesională, este luată în considerare doar experiența dobândită de candidat după obținerea diplomei sau a certificatului de studii solicitat. Este neapărat necesar ca documentele justificative să dovedească **durata și nivelul**experienței profesionale și ca informațiile privind **natura sarcinilor efectuate** să fie **cât mai detaliate posibil**, pentru a-i permite comitetului de selecție să aprecieze relevanța experienței în raport cu natura atribuțiilor. Dacă aveți mai multe documente pentru aceeași experiență profesională, trebuie să le încărcați într-un singur document.

Toate perioadele de activitate profesională în cauză trebuie să fie justificate prin documente, în special:

—adeverințe din partea foștilor angajatori sau a angajatorului actual, care să ateste experiența profesională cerută pentru a obține acces la procedura de selecție;

— dacă, din motive de confidențialitate, candidații nu pot anexa adeverințele de la locul de muncă cerute, *este neapărat necesar* ca, pentru a le înlocui, să furnizeze fotocopii ale contractului de muncă sau ale scrisorii de angajare și ale primelor și ultimelor fișe de salariu;

—pentru activitățile profesionale neremunerate cu salariu (persoane care desfășoară o activitate independentă, profesii liberale etc.), se pot admite ca probe facturi în care sunt descrise în detaliu serviciile prestate sau orice alt document justificativ oficial relevant.

# 4. DESCALIFICĂRI

Veți fi descalificat dacă:

* în orice etapă a procedurii, se constată că informațiile furnizate în formularul de candidatură sunt inexacte, nu sunt confirmate de documentele cerute pentru a le sprijini sau nu corespund tuturor condițiilor din prezentul anunț de concurs;
* ați creat mai mult de un cont;
* intrați în contact direct sau indirect cu membrii juriului.

# 5. COMUNICARE

În conformitate cu obligația de diligență care vă revine, trebuie să luați toate măsurile pentru ca înscrierea dumneavoastră online completată în mod corespunzător, cu toate documentele justificative necesare anexate, să fie validată în Apply4EP în termenul menționat în anunțul de recrutare. Toate candidaturile depuse în mod valabil prin Apply4EP vor fi confirmate printr-un e-mail automat, în care se precizează că înscrierea a fost înregistrată.

**Candidaturile depuse în alt fel decât prin Apply4EP nu vor fi luate în considerare. Prin urmare, este inutil să trimiteți o candidatură printr-o scrisoare poștală, recomandată sau nu. Unitatea pentru selecția specialiștilor nu va accepta nici înmânarea directă a candidaturilor.**

Orice corespondență a Parlamentului European referitoare la procedura de selecție, inclusiv convocările la probe și comunicarea rezultatelor, este trimisă prin e-mail la adresa indicată de candidat în formularul de candidatură în momentul înscrierii sale online prin contul pe care l-a creat. Aveți responsabilitatea de a vă verifica la intervale regulate mesajele primite în contul dumneavoastră de e-mail și de a vă actualiza datele personale în cazul în care au loc modificări. Comunicarea cu candidații (inclusiv invitațiile la probe și comunicarea rezultatelor) se va face exclusiv în limba 2 aleasă de candidați.

Pentru a garanta independența comitetului de selecție, candidații nu au voie, în nicio împrejurare, să contacteze comitetul de selecție, direct sau indirect; în caz contrar pot fi excluși din procedura de selecție.

Unitatea pentru selecția specialiștilor este responsabilă de comunicarea cu candidații până la încheierea concursului. Dacă aveți un cont Apply4EP, puteți scrie prin intermediul acestuia. Dacă nu aveți încă un cont Apply4EP, puteți scrie la următoarea adresă [PERS-APPLY4EPContacts@europarl.europa.eu](mailto:PERS-APPLY4EPContacts@europarl.europa.eu)

# 6. INFORMAȚII GENERALE

## 6.1 Egalitatea de șanse

Parlamentul European se asigură că sunt evitate toate formele de discriminare.

Parlamentul European aplică o politică a egalității de șanse și acceptă candidaturile fără nicio discriminare, cum ar fi cea bazată pe criteriul de sex, rasă, culoare, origine etnică sau socială, caracteristici genetice, limbă, religie sau convingeri, opinii politice sau de orice altă natură, apartenența la o minoritate națională, avere, naștere, handicap, vârstă, orientare sexuală, stare civilă sau situație familială.

## 6.2 Cererile de acces ale candidaților la informațiile care îi privesc

În contextul procedurilor de selecție, candidaților li se recunoaște dreptul specific de a avea acces, în condițiile descrise mai jos, la anumite informații care îi privesc în mod direct și individual. În conformitate cu acest drept, Parlamentul European îi poate furniza unui candidat, la cererea acestuia, următoarele informații suplimentare:

1. candidații care nu au fost invitați la proba scrisă vor putea obține, la cerere, o copie a fișei de evaluare a calificărilor lor. Toate cererile trebuie depuse în termen de o lună de la data trimiterii e-mail-ului prin care decizia a fost comunicată prin intermediul Apply4EP.
2. candidații care nu au reușit la proba scrisă și/sau nu s-au aflat printre cei invitați la probele orale vor putea obține o copie a acestei probe, precum și o copie a fișei individuale de evaluare în care sunt prezentate aprecierile formulate de comitetul de selecție. Toate cererile trebuie depuse în termen de o lună de la data trimiterii e-mail-ului prin care decizia a fost comunicată.
3. candidații invitați la probele orale și al căror nume nu a fost reținut pe lista candidaților eligibili nu sunt informați cu privire la punctajul pe care l-au obținut la diferitele probe decât după întocmirea listei candidaților eligibili de către comitetul de selecție. Ei vor putea obține, la cerere, o copie a probei scrise și, pentru fiecare dintre probe, scrisă sau orală, o copie a fișelor individuale de evaluare în care sunt prezentate aprecierile formulate de comitetul de selecție. Toate cererile pentru obținerea unei copii trebuie depuse în termen de o lună de la data trimiterii e-mail-ului prin care a fost comunicată decizia privind neincluderea pe lista candidaților eligibili.
4. candidații înscriși pe lista candidaților eligibili sunt informați doar că sunt laureați ai procedurii de selecție.

Cererile sunt tratate ținând seama de caracterul secret al lucrărilor comitetului de selecție, prevăzut de Statutul funcționarilor Uniunii Europene (anexa III articolul 6) și respectând normele referitoare la protecția persoanelor fizice în ceea ce privește prelucrarea datelor cu caracter personal.

## 6.3 Protecția datelor cu caracter personal

Parlamentul European, în calitate de organism responsabil pentru organizarea procedurilor de selecție, se asigură că datele cu caracter personal ale candidaților sunt prelucrate respectându-se pe deplin Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice cu privire la prelucrarea datelor cu caracter personal de către instituțiile, organele și organismele Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (*Jurnalul Oficial al Uniunii Europene, L 295, 21 noiembrie 2018*), în special în ceea ce privește confidențialitatea și securitatea acestora.

## 6.4 Cheltuielile de deplasare și de ședere în cazul probelor desfășurate cu prezența fizică a candidatului

Candidații invitați la probe primesc o contribuție la cheltuielile de deplasare și de ședere. Candidații sunt informați cu privire la modalitățile și tarifele aplicabile în momentul în care sunt invitați la probe.

Adresa furnizată de candidat în formularul de candidatură este considerată locul de plecare către locul în care candidatul este invitat pentru desfășurarea probelor. În acest sens, o schimbare de adresă comunicată de către candidat după trimiterea invitațiilor la probe de către Parlamentul European nu poate fi luată în considerare, cu excepția cazului în care acesta din urmă consideră că circumstanțele invocate de candidat reprezintă un caz de forță majoră sau un caz fortuit.

# 7. CERERI DE REEXAMINARE - CĂI DE ATAC - PLÂNGERI ADRESATE OMBUDSMANULUI EUROPEAN

 Informațiile privind cererile de reexaminare, căile de atac și plângerile adresate Ombudsmanului European se află în anexa III la prezentul ghid.

# 

# ANEXA I

**Tabel orientativ al diplomelor care permit accesul la procedurile de selecție pentru grupa de funcții AD ([[2]](#footnote-3)) (a se evalua de la caz la caz)**

|  |  |  |
| --- | --- | --- |
| **ȚĂRI** | **Studii universitare - 4 ani sau mai mult** | **Studii universitare - cel puțin 3 ani** |
| **Belgique – België – Belgien** | Licence/Licentiaat / Diplôme d'études approfondies (DEA) / Diplôme d'études spécialisées (DES) / Diplôme d'études supérieures spécialisées (DESS) / Gediplomeerde in de Voortgezette Studies (GVS) / Gediplomeerde in de Gespecialiseerde Studies (GGS) / Gediplomeerde in de Aanvullende Studies (GAS)  Agrégation de l’enseignement secondaire supérieur (AESS)/ Aggregaat  Ingénieur industriel/Industrïeel ingenieur / Master — 60/120 ECTS / Master complémentaire — 60 ECTS ou plus  Agrégation de l’enseignement secondaire supérieur (AESS) — 30 ECTS  Doctorat/Doctoraal Diploma | Bachelor académique (dit «de transition») - 180 ECTS  Academisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / Доктор  Магистър след Бакалавър — 60 ECTS / Магистър след Професионален бакалавър по … — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc) / Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)  Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad / Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree* (4 *years*/ 240 ECTS) / Céim Ollscoile *University Degree /*  Céim Mháistir (60-120 ECTS) *Master*’*s Degree* (60-120 ECTS) / Céim Dochtúra *Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |
| **Ελλάδα** | Πτυχίο [ΑΕI (πανεπιστημίου, πολυτεχνείου), ΤΕI υποχρεωτικής τετραετούς φοίτησης] 4 χρόνια (1ος κύκλος)  Μεταπτυχιακό Δίπλωμα Ειδίκευσης (2ος κύκλος)  Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnico  Arquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)  DEST (diplôme d'études supérieures techniques) / DRT (diplôme de recherche technologique)  DESS (diplôme d'études supérieures spécialisées) / DEA (diplôme d'études approfondies)  Master 1 / Master 2 professionnel / Master 2 recherche  Diplôme des grandes écoles / Diplôme d'ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/Bachelor  Master / Doctorat |  |
| **Latvija** | Bakalaura diploms (160 kredītpunkti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredītpunkti) |
| **Lietuva** | Aukštojo mokslo diplomas / Bakalauro diplomas / Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d'ingénieur industriel / DESS en droit européen | Bachelor / Diplôme d'ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor's degree / Master of Arts / Doctorate | Bachelor’s degree |
| **Nederland** | HBO Bachelor degree  HBO/WO Master's degree  Doctoraal examen /Doctoraat | Bachelor (WO) |
| **Österreich** | Master Magister/Magistra  Magister/Magistra (FH)  Diplom-Ingenieur/in  Diplom-Ingenieur/in (FH)  Doktor/in  PhD | Bachelor  Bakkalaureus/Bakkalaurea  Bakkalaureus/Bakkalaurea (FH) |
| **Polska** | Magister / Magister inżynier  Dyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika**  **Hrvatska** | Baccalaureus / Baccalaurea (Sveučilišni Prvostupnik / Prvostupnica)  Stručni Specijalist  Master degree (magistar struke) 300 kredit min  magistar inženjer/ magistrica inženjerka (mag. ing).  Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licență |
| **Slovenija** | Univerzitetna diploma/ Magisterij / Specializacija / Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/**  **Finland** | Maisterin tutkinto — Magister-examen  Ammattikorkeakoulututkinto — Yrkeshögskoleexamen (min 160 opintoviikkoa — studieveckor)  Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto - Kandidatexamen / Ammattikorkeakoulututkinto -  Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / Doktorsexamen  Meriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoäng  Meriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)  Meriter på grundnivå:  Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master's degree (MA, MB, MEng, MPhil, MSc) / Doctorate | (Honours) Bachelor degree  NB: Master's degree in Scotland |

# ANEXA II

# Tabel orientativ al diplomelor care permit accesul la procedurile de selecție pentru grupa de funcții AST

|  |  |  |
| --- | --- | --- |
| **ȚARA** | **Învățământ secundar**[[3]](#footnote-4) **(care oferă acces la învățământul superior)** | **Învățământ superior (ciclu de învățământ superior neuniversitar sau ciclu de învățământ universitar de scurtă durată de cel puțin doi ani)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs / Diplôme d'aptitude à accéder à l'enseignement supérieur (DAES) / Getuigschrift van hoger secundair onderwijs / Diplôme d'enseignement professionnel / Getuigschrift van het beroepssecundair onderwijs | Candidature - Kandidaat  Graduat - Gegradueerde  Bachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: Studentereksamen  Højere Forberedelseseksamen (HF) / Højere Handelseksamen (HHX) / Højere Afgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur / Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistus  Lõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects /* Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta / *National Certificate /*  Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) / *National Diploma* (ND, Dip.) / Dámhachtain Ardteastas Ardoideachais (120 ECTS) / *Higher Certificate* (120 ECTS) |
| **Ελλάδα** | α) Απολυτήριο Γενικού Λυκείου  β) Απολυτήριο Κλασικού Λυκείου  γ) Απολυτήριο Τεχνικού — Επαγγελματικού Λυκείου  δ) Απολυτήριο Ενιαίου Πολυκλαδικού Λυκείου  Απολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου / Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d'accès aux études universitaires (DAEU) / Brevet de technicien | Diplôme d'études universitaires générales (DEUG) / Brevet de technicien supérieur (BTS) / Diplôme universitaire de technologie (DUT) / Diplôme d'études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)  Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītību  Diploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomas  Aukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép-iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C) + Passes in the Secondary Education Certificate examination at Grade 5 /  2 A Levels (passes A-E) + a number of subjects at Ordinary level, or equivalent | MCAST diplomas/certificates  Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamen voorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen  Associate degree (AD) |
| **Österreich** | Matura/Reifeprüfung  Reife-und Diplomprüfung  Berufsreifeprüfung | Kollegdiplom  Akademiediplom |
| **Polska** | Świadectwo dojrzałości  Świadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi  Svjedodžba o zavrsnom ispitu | Associate degree  Graduate specialist  Stručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învățamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/**  **Finland** | Ylioppilastutkinto tai peruskoulu + kolmen vuoden ammatillinen koulutus – Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)  Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto — Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)  Högskoleexamen, 2 år, 120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |
| **United Kingdom** | General Certificate of Education Advanced level — 2 passes or equivalent (grades A to E)  BTEC National Diploma  General National Vocational Qualification (GNVQ), advanced level  Advanced Vocational Certificate of Education, A level (VCE A level) | Higher National Diploma/Certificate (BTEC)/SCOTVEC  Diploma of Higher Education (DipHE)  National Vocational Qualifications (NVQ) and Scottish Vocational Qualifications (SVQ) level 4 |

# ANEXA III

**CERERI DE REEXAMINARE – CĂI DE ATAC – PLÂNGERI ADRESATE OMBUDSMANULUI EUROPEAN**

Dacă vă considerați neîndreptățiți de o decizie, puteți solicita reexaminarea deciziei, introduce o cale de atac sau adresa o plângere Ombudsmanului European ([[4]](#footnote-5)).

**Cereri de reexaminare**

Puteți solicita comitetului de selecție reexaminarea următoarelor decizii:

- neadmiterea la procedura de selecție;

- neconvocarea la proba scrisă și

- neconvocarea la probele orale.

Decizia privind neincluderea pe lista de rezervă nu poate face obiectul unei reexaminări de către comitetul de selecție.

Cererile de reexaminare motivate trebuie trimise prin intermediul contului dumneavoastră Apply4EP în termen de **zece zile calendaristice** **de la data trimiterii e-mail-ului prin care decizia a fost comunicată**. Răspunsul este comunicat persoanei interesate în cel mai scurt timp.

**Căi de atac**

- Candidații pot face o reclamație în temeiul articolului 90 alineatul (2) din Statutul funcționarilor Uniunii Europene ([[5]](#footnote-6)), adresând-o:

M. le Secrétaire général

Parlement européen

Bât. Konrad Adenauer

2929 Luxembourg

LUXEMBOURG

Această posibilitate se aplică în toate etapele procedurii de selecție.

Candidații trebuie să aibă în vedere faptul că comitetele de selecție dispun de o putere de apreciere semnificativă și decid în deplină independență, deciziile lor neputând fi modificate de autoritatea împuternicită să facă numiri. Această putere de apreciere este supusă controlului doar în cazul unor încălcări evidente ale normelor care reglementează activitatea comitetelor de selecție. Deciziile comitetului de selecție pot fi în acest caz atacate direct la Tribunalul Uniunii Europene, fără introducerea prealabilă a unei reclamații în temeiul articolului 90 alineatul (2) din Statutul funcționarilor Uniunii Europene.

Puteți introduce o acțiune la: Tribunal de l'Union européenne

2925 Luxembourg

LUXEMBOURG,

în temeiul articolului 270 din Tratatul privind funcționarea Uniunii Europene și al articolului 91 din Statutul funcționarilor Uniunii Europene.

Această cale de atac vizează exclusiv deciziile comitetului de selecție.

Deciziile administrative prin care se refuză accesul la concurs și care sunt motivate de neconformitatea candidaturii cu condițiile de admitere la procedura de selecție prevăzute la punctul B.1. din anunțul de recrutare pot face obiectul unei acțiuni introduse în fața Tribunalului Uniunii Europene doar după depunerea unei reclamații conform dispozițiilor de mai sus.

Pentru introducerea unei căi de atac la Tribunalul Uniunii Europene este neapărat necesară implicarea unui avocat autorizat să pledeze în fața unei instanțe naționale a unui stat membru al Uniunii Europene sau a unui stat din Spațiul Economic European.

Termenele prevăzute la articolele 90 și 91 din Statutul funcționarilor Uniunii Europene pentru aceste două tipuri de căi de atac încep să curgă fie de la data notificării deciziei inițiale care este contestată, fie, în cazul unei cereri de reexaminare, de la data notificării deciziei luate de juriu după reexaminare.

**Plângeri adresate Ombudsmanului European**

Candidații pot trimite, ca orice cetățean al Uniunii Europene, o plângere la adresa:

Ombudsmanul European

1 Avenue du Président Robert Schuman – BP 403

67001 STRASBOURG CEDEX

FRANȚA,

în temeiul articolului 228 alineatul (1) din Tratatul privind funcționarea Uniunii Europene și în conformitate cu condițiile prevăzute în Decizia 94/262/CECO, CE, Euratom a Parlamentului European din 9 martie 1994 privind statutul și condițiile generale pentru exercitarea funcțiilor Ombudsmanului (JO L 113, 4.5.1994).

Se atrage atenția candidaților asupra faptului că plângerile adresate Ombudsmanului European nu întrerup termenul de formulare a unei acțiuni de ordine publică prevăzut la articolul 91 din Statutul funcționarilor pentru introducerea unei acțiuni în fața Tribunalului Uniunii Europene în temeiul articolului 270 din Tratatul privind funcționarea Uniunii Europene. În conformitate cu articolul 228 alineatul (1) din Tratatul privind funcționarea Uniunii Europene, Ombudsmanul European nu investighează plângerile dacă pretinsele fapte fac sau au făcut obiectul unei proceduri judiciare.

1. () A se vedea Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1), modificat de Regulamentul (CE, Euratom) nr. 723/2004 (JO L 124, 27.4.2004, p. 1) și ultima dată de Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15). [↑](#footnote-ref-2)
2. () Pentru gradele 7-16 din grupa de funcții AD, este nevoie, în plus, de o experiență profesională relevantă de cel puțin 1 an. [↑](#footnote-ref-3)
3. Pentru grupa de funcții AST, este nevoie, în plus, de o experiență profesională relevantă de cel puțin 3 ani. [↑](#footnote-ref-4)
4. () Introducerea unei reclamații, a unei căi de atac sau a unei plângeri la Ombudsmanul European nu întrerupe activitatea comitetului de selecție. [↑](#footnote-ref-5)
5. () A se vedea Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1), modificat de Regulamentul (CE, Euratom) nr. 723/2004 (JO L 124, 27.4.2004, p. 1) și ultima dată de Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15). [↑](#footnote-ref-6)